cyanic-selkie/wikianc huggingface dataset:
MS «Kvaløy»
Passasjersertifikat: 250 passasjerer, lugarsenger for 52 fordelt på 12 lugarer. Lengde: 140,6 fot. Bredde: 28,6 fot. Dypsgående: 12,4 fot. Maskin: 990 HK NOAB diesel. Maks. fart: 12,2 knop. Solgt 1975 til utenlandsk selskap i Liechtenstein, seilte på Kypros en del år, senere kjøpt til Genova, Italia der den gikk i fart mellom Sardinia og Sicilia.
Siste informasjon er at båten endte opp i Maputo, Mosambique og er slettet av skipsregisteret Lloyds. Kvaløy gikk i rutefart i Tromsø fylkes langruter til Kvænangen, Lyngen og øyene i nord-Troms og ytre Senja til Harstad.
Michael Koplove
Michael Koplove (født 30. august 1976) er en amerikansk tidligere baseballspiller. Han representerte landet sitt under Sommer-OL 2008 i Beijing, der han tok bronse med det amerikanske landslaget.
VM i banesykling 1957
VM i banesykling 1957 (verdensmesterskapet i banesykling) ble arrangert i Rocourt i Belgia i 1957.
Arkivvitenskap
Arkivvitenskap, ofte kalt arkivkunnskap, arkivistikk eller arkivstudier, er faget om lagring, katalogisering og gjenfinning av dokumenter. Faget utviklet seg fra diplomatikken. Arkivvitenskap omhandler også teknikk for bevaring av dokumenter samt restaurering av skadete dokument. Nylig har arkivkunnskap også tatt opp i seg digitale katalogiseringsmetoder og bevaring av digitale arkiv. Faget er beslektet med bibliotek- og informasjonsvitenskap.
Denne vitenskapelige tradisjonens tidligste opprinnelse er ukjent. Imidlertid kan vi nevne de eldste kjente historiske bøker om emnet. Disse arkivvitenskapens tidligste forgjenger var trykt i 1571, men sannsynligvis allerede skrevet under den tidligere halvparten av 1500-tallet. Forfatteren, den tyske adelsmannen Jacob von Rammingen, kan kanskje betraktes som "far" for denne akademiske fag. Han grunnla en arkiveringstradisjon som i Tyskland overlevde minst et par århundrer. Arkivteorien ble for første gang formulert av ham.
En bok som hadde en enorm innflytelse var Handleiding voor het ordenen en beschrijven van archieven, av Muller, Feith og Fruin. Boken kom ut i 1898 og er oversatt til flere språk.
De mest innflytelsesrike forfattere på 1900-tallet var den britiske Hilary Jenkinson (A manual of archive administration, 1922) og den amerikanske Theodore R. Schellenberg (Modern archives, 1956). Blant de mer prominente arkivvitenskapelige forfattere de siste tiårene kan vi nevne Terry Cook, University of Manitoba.
Nordstrand terrasse (Oslo)
Nordstrand terrasse (15–61, 50–62) er en vei på Nordstrand (bydel Nordstrand) i Oslo. Den går som blindvei sørover fra Nordstrandveien på vestsiden av Østfoldbanen.
Navnet ble vedtatt i 1989.
Sandvigdalsfjorden
Sandvigdalsfjorden (også skrevet Sandvikdalsfjord) er en fjord i Kristiansand kommune i Agder. Den har innløp ved holmen Ryvingen, vest for Flekkerøy. Fjorden er nesten fire kilometer lang og smalner raskt inn på vei nordover. Midt i den ytre delen av fjorden ligger lille og store Langøya. Den innerste halvdelen av fjorden er smal og blir også kalt Holskogkilen. Innløpet til kilen er rundt 80 meter bredt, men lenger inne er den rundt 30 meter på det smaleste. Fylkesvei 456 går langs store deler av vestsida av Sandvikdalsfjorden og Holskogkilen.
NM i vektløfting 1970
Norgesmesterskapet i vektløfting 1970 ble arrangert i Stavanger 11.–12. april. Arrangør var Atletutvalget i Rogaland Idrettskrets. Bare menn deltok. Kongepokalen ble vunnet av Eivind Rekustad.
Herzog & de Meuron
Herzog & de Meuron er et sveitsisk arkitektkontor stiftet i 1978, med hovedkontor i Basel.
Historie
Arkitektkontoret ble stiftet av arkitektene Jacques Herzog og Pierre de Meuron. Partnerskapet ble utvidet i 2003 med flere arkitekter.
Herzog & de Meuron er blitt internasjonalt kjent for en rekke store arbeider. Blant de meste kjente er utvidelsen av Tate Modern i London (2000), Allianz Arena i München (2005), Beijings nasjonalstadion («Fugleredet») (2008) og Elbphilharmonie i Hamburg (2016).
Rings
Rings er en amerikansk skrekkfilm fra 2017. Filmen er regissert av F. Javier Gutiérrez, skrevet av Jacob Aaron Estes, Akiva Goldsman og David Loucka, og har Matilda Lutz, Alex Roe, Aimee Teegarden og Johnny Galecki i hovedrollene.
Filmen er den tredje i den amerikanske filmserien basert på den japanske filmen Ringu (1998), etter The Ring (2002) og The Ring Two (2004).
Handling
Filmen foregår rundt hendelsene som fant sted før The Ring-historien begynte. Den forteller historien om årene før videokassetten og den tilknyttede forbannelsen ble til.
Marokko under VM i friidrett 1995
Marokko deltok under VM i friidrett 1995 (utendørs) fra 13. til 22. august 1995 i Göteborg i Sverige, og tok fire medaljer under mesterskapet.
Bergen Brannkorps Idrettslag
Bergen Brannkorps Idrettslag er et idrettslag i Bergen, stiftet 7. oktober 1923, under Bergen brannvesen. Ifølge lagets lover var formålet med laget å drive idrett og fremme godt kameratskap. Laget er fremdeles aktivt, med både gamle og nye idrettsgrener.
"Endel af Bergens Brandkorps mandskaber enedes om i oktober maaned 1918 at agitere for, at faa stiftet en Idrætsforening under korpset. Efter at ha bragt i erfaring at cirka 25 mand var stemt for foretagendet, besluttedes at beramme et møte den 9de november 1918 for at diskutere saken."
Bakgrunn
Allerede i 1918 hadde de prøvd å etablere et idrettslag, men uten stor suksess. På grunn av vanskelige permisjons- og treningsforhold tok interessen og viljen fort slutt. Det ble fornyet interesse i 1920-årene da branningeniør Sontum opprettet en vandrepokal som det ble konkurrert om på øvelsestomten på Nygårdstangen. Det ble konkurrert i grenene korte løp, sprang, kulestøt og "tårnløp." Laget hadde i første omgang 45 medlemmer under ledelsen av formann Jens Jensen, som blir beskrevet som sjelen i laget.
En møter brannmennene i skisporet, i hoppbakken, på fritidsarenaer, i terrengløypen, i bordtennishallen og selvsagt på fotballbanen, der de allerede i 1939 erobret sitt første bedriftsmesterskap.
Bergen Brannkorps Idrettslags hytter
Bergen Brannkorps Idrettslag gikk allerede i 1925 til anskaffelse av en hytte i byfjellene i Bergen. Hytten lå ved Ranen nordøst for Rundemanen. De gav hytten det passende navnet "Flammen" (1925 - 1950). Kildene oppgir grunnen til hyttekjøpet å være brannfolkene i Bergen brannvesens lange vakttjeneste. Tjenesten gjorde at de følte seg innestengt og hadde behov for friluftsliv. Dette behovet samlet medlemmene til felles turer på fridagene, og resulterte altså i kjøpet av hytten.
Flammen ble en sentral plass for lagets idrettsutfoldelser. Den ble for eksempel brukt i forbindelse med de årlige skikonkurransene mot politiets idrettslag, og gav idrettslaget inntekter ved salg av forfriskninger i tilknytning til andre skikonkurranser i området, bl.a. ved åpningen av Bergensbakken 20. februar 1938.
De to neste hyttekjøpene, henholdsvis "Dorgeskjæret" (Breiviken, 1935 - 1979) og "Storlien" (1950 - 1960), var resultat av tilknytningen til vann for førstnevnte og nærhet til skieldoradoet som åpenbarte seg på Kvamskogen i etterkrigstiden for sistnevnte.
I dag er de tre første hyttene historie for Bergen Brannkorps Idrettslag. I stedet er de stolte eiere av en stor og innholdsrik hytte på vossesiden av Hamlagrø bygget av dem selv, og igjen med det passende navnet "Flammen."
Arkivet
Arkivet etter Bergen Brannkorps Idrettslag er avlevert Bergen Byarkiv, A-3913 Bergen Brannkorps Idrettslag. I arkivet kan en vente seg å finne møtebøker, materiale vedrørende lagets hytter, årsberetninger fra de ulike idrettsgrenene, idrettsmerker, diplomer, sanghefter, materiale vedrørende innsamling til Romania, diverse foto, avisutklipp etc.
Monoculodes
Monoculodes er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Terry Tiffee
Terry Tiffee (født 21. april 1979) er en amerikansk baseballspiller. Han representerte landet sitt under Sommer-OL 2008 i Beijing, der han tok bronse med det amerikanske landslaget.
Hans-Ulrich von Oertzen
Hans Ulrich von Oertzen (1915–1944) var en tysk offiser som tjenestegjorde i armégruppe sentrum i Wehrmacht under andre verdenskrig. I 1944 deltok han i det mislykkede 20. juli-attentatet mot Hitler og han begikk selvmord før Gestapo pågrep ham.
Han ble født i Berlin i en aristokratisk familie. Oertzen etterfulgte sin far i hæren og ble stabsoffiser. Under andre verdenskrig ble han forfremmet til major og fra 1943 tjenestegjorde han i armégruppe sentrum under generalmajor Henning von Tresckow, som var en av de ledende medlemmer av motstandsbevegelsen. Han hjalp Claus von Stauffenberg med å forberede operasjon Valkyrie. Den 26. mars 1944 giftet han seg med Ingrid von Oertzen Langenn, og et utvalg av 240 brev han skrev til henne fra 1942 til 1944 har blitt publisert i bokform i Tyskland.
Den 20. juli 1944 var Oertzen forbindelsesoffiser og sjef for forsvarsgruppe III (Berlin) og bestod første Valkyrie-angrep. Etter det mislykkede kuppforsøket ble han arrestert og avhørt av general Joachim von Kortzfleisch og generalløytnant Karl Freiherr von Thüngen, som selv ble medlem av motstandsgruppen. Det var ingen bevis for hans medvirkning i handlingen før den neste morgen, da en sekretær rapporterte å ha sett ham sammen med Stauffenberg. Da Gestapo ankom drepte han seg selv ved å detonere to håndgranater.
Ålefjærfjorden
Ålefjærfjorden er den innerste delen av Topdalsfjorden som igjen er en gren av Kristiansandsfjorden i Kristiansand kommune i Agder.
Fjorden har innløp ved munningen av Topdalselva og strekker seg rundt 6 km nord-nordvest til Ålefjær.
Kristiansand lufthavn Kjevik ligger på østsida av fjorden og i sør grenser Ålefjærfjorden til Topdalsfjorden.
Topdalsfjorden som Ålefjærfjorden er en del av er en terskelfjord. Terskelen går over fjorden med Varoddbrua sør for Ålefjærfjorden og på grunn av mye tilførsel av ferskvann fra både Ålefjærbekken fra Bjåvann innerst i fjorden og Topdalselva har fjorden et ganske lavt saltinnhold. Ved store nedbørsmengder kan man regne innerste delen av Ålefjærfjorden for brakkvann. På grunn av lavt saltinnhold fryser ofte Ålefjærfjorden tidligere på vinteren enn Topdalsfjorden og isen stopper normalt sett ved terskelen ute ved Varoddbrua der saltinnholdet øker og strømmenn er sterkere ved tidevannsendinger.
Omtrent midt i Ålefjærfjorden ligger Kvevika der forsvaret i 1986 etablerte et våpenlager for blant annet sjøminer. Forsvarets aktivitet i Kvevika ble avsluttet i 2002, men man kan ennå kjøre inn med båt og se både kai og tunell-inngangen til det gamle anlegget.
Tidlig på 1900-tallet ble det drevet tømmerfløting i fjorden. Tømmer ble fraktet med taubane til Hunsfos fabrikker i Vennesla. Ålefjær kai blir på folkemunne bare kalt for "Taubanen" til tross for at det ikke har vært drevet taubane der siden 1963
Team Sky sesongen 2012
Team Sky sesongen 2012 begynte i januar med Tour Down Under og sluttet i oktober. Som et ProTeam måtte de kjøre alle rittene i UCI WorldTour. Sesongen endte med seier i 5 endagsritt, 8 etapperitt og 34 enkeltetapper.
Landevei
Edvald Boasson Hagen - Norge
Ian Stannard - Storbritannia
Tempo
Alex Dowsett - Storbritannia
Jette A. Kaarsbøl
Den lukkede bog er oversatt til norsk av Erik Johannes Krogstad og kommet ut på J.W. Cappelens Forlag.
I 2009 ga hun ut romanen Din næstes hus og i 2013 Arrangerede udflugter, sistnevnte i samarbeid med Mette Rosenkrantz Holst.
Formel 2-sesongen 2022
Formel 2-sesongen 2022 var den 56. sesongen av FIAs verdensmesterskap i Formel 2, og besto av 28 løp på 14 baner fra 19. mars 2022 i Sakhir til 20. november 2022 i Abu Dhabi.
Lag og førere
Følgende lag og førere deltok i 2022-sesongen:
Regelendringer
I September 2021 ble det bestemt at FIA Formel 2 og FIA Formel 3 skulle gå tilbake til det gamle løpshelgformatet (2019) - med en liten twist.
VM i banesykling 1960
VM i banesykling 1960 (verdensmesterskapet i banesykling) ble arrangert i Leipzig og Chemnitz i Øst-Tyskland i 1960.
Formel 2-sesongen 2022
Førerendringer
Prema Racing vil stille med en ny føreroppstilling; Oscar Piastri er satt til å forlate mesterskapet etter å ha vunnet tittelen året før og har signert som reservesjåfør for Alpine F1. Lagkameraten hans, Robert Shwartzman, slutter etter to år i serien.
Dennis Hauger blir med i serien med Prema etter å ha vunnet FIA Formel 3 mesterskapet året før. Lagkameraten hans blir Jehan Daruvala, som bytter fra Carlin. Setet hans i Carlin vil bli besatt av Liam Lawson, som flytter over fra Hitech Grand Prix.
Christian Lundgaard forlater ART Grand Prix og serien etter to sesonger, og vil kjøre i IndyCar Series. Han ble erstattet av FIA Formel 3-fører og Mercedes Junior Frederik Vesti.
Clément Novalak vil beholde sitt sete i MP Motorsport for 2022-sesongen, etter å ha erstattet Lirim Zendeli på laget for de to siste rundene i 2021 etter å ha endt på tredjeplass i FIA Formel 3.
Zhou Guanyu forlot UNI-Virtuosi og serien etter tre år med teamet for å kjøre Formel 1 med Alfa Romeo Racing. Setet hans vil bli besatt av Marino Sato, som byttet fra Trident. Jack Doohan blir med ham etter å ha blitt nummer to i F3 i 2021, etter å ha konkurrert de to siste rundene i 2021 med MP Motorsport. Han erstatter Felipe Drugovich, som har bekreftet at han vil bytte lag for 2022, og slutter seg til sitt gamle lag MP Motorsport.
Dan Ticktum ble med NIO 333 FE Team for å kjøre Formel E, og forlot dermed Carlin på slutten av 2021-sesongen. Han vil bli erstattet av Logan Sargeant, som går opp fra Formel 3 etter allerede å ha konkurrert den nest siste runden av 2021-sesongen med HWA Racelab.
Cem Bölükbaşı blir med i Charouz Racing System, og tar steget opp fra Euroformula Open.
Calan Williams slutter seg til Trident Racing etter å ha konkurrert i 2021 FIA Formel 3-mesterskapet for Jenzer Motorsport.
Red Bull juniorfører Ayumu Iwasa blir med i serien med DAMS.
Det nye laget Van Amersfoort Racing signerte Jake Hughes, som har kjørt fire løp de siste to sesongene for HWA Racelab. Der blir han lagkamerat med Amaury Cordeel, som kommer opp fra FIA Formel 3 etter en sesong der han ble nummer 23.
Kalenderendringer
Sotsji Autodrom var opprinnelig en del av kalenderen, men ble suspendert i februar 2022 som følge av Russlands invasjon av Ukraina.
Circuit Paul Ricard ble den 17. mai 2022 annonsert som erstatningsrunde for den kansellerte Sotsji Autodrom-runden.
Poengsystem
Poeng tildeles de første åtte plassene i sprint-løpet, og de første ti plassene i Feature-løpet. Føreren i pole position i Feature-løpet får også to poeng, og ett poeng blir gitt til føreren som setter den raskeste runden i både Feature-løpet og sprintløpet hvis denne føreren havner på topp ti. Ingen poeng vil bli gitt hvis den raskeste rundetiden oppnås av en fører som ble klassifisert utenfor topp ti. Det gis ikke poeng til føreren i pole position i sprintløpet, fordi startposisjonene i sprintløpet er basert på at de ti beste i kvalifiseringen starter i motsatt rekkefølge.
I sprintløpet blir det gitt poeng til de åtte beste førerne. Ett poeng blir gitt til føreren som setter den raskeste tiden, dersom føreren fullfører som en av de ti beste.
I feature løpet gis det poeng til de ti beste førerne. Det blir også gitt poeng til føreren som setter den raskeste rundetiden, dersom føreren fullfører som en av de ti beste, og til føreren i pole position.
Førermesterskap
Noter til tabellene:
Riksvei 1 (andre betydninger)
Riksvei 1 kan referere til:
Kevin Jepsen
Kevin Jepsen (født 26. juli 1984) er en amerikansk baseballspiller. Han representerte landet sitt under Sommer-OL 2008 i Beijing, der han tok bronse med det amerikanske landslaget.
VM i banesykling 1959
VM i banesykling 1959 (verdensmesterskapet i banesykling) ble arrangert i Amsterdam i Nederland i 1959.
VM i banesykling 1961
VM i banesykling 1961 (verdensmesterskapet i banesykling) ble arrangert i Zürich i Sveits i 1961.
Monoculodopsis
Monoculodopsis er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
North Face
North Face (orig: Nordwand) er en tysk-sveitsisk-østerriksk eventyr-drama fra 2008 regissert av Philipp Stölz.
Filmen ble distribuert i Norge i 2010 under den engelske tittelen. NRK sendte den i 2012.
Handling
North Face er en dramatisering av et mislykket forsøk på å førsteklatre Eigers beryktede nordvegg som Andreas Hinterstoißer og Toni Kurz, begge fra Berchtesgaden, foretok sammen med to østerrikske klatrere sommeren 1936. Filmen er en spenningsfylt gjengivelse av den farefulle klatreturen og oppmerksomheten forsøket vakte hos journalister og gjester ved et høyfjellshotell like ved. Bakteppet er den prestisjen nazistene tilla førstebestigningen av Eigers nordvegg: Hitler lovet en gullmedalje til de første som løste «Alpenes siste problem» og håpet var at dette ville bli typeriktige «tyske helter» som kunne brukes i propagandaen.
Filmskaperne holder seg nokså nær de faktiske hendelsene, men har tatt seg noen friheter av typen som en kjenner fra filmen Kon Tiki (2012): for å få en dramatisk motpart til Kurz og Hinterstoißer blir de konkurrerende østerrikerne nokså unødvendig framstilt som svært arrogante og usympatiske nazitilhengere. Luise Fellner, og dermed forholdet til Toni Kurz, er oppdiktet. Detaljene i ulykkesforløpet er til dels endret, blant annet avviker ruta de følger noe fra den virkelige og til forskjell fra de virkelige klatrerne mister filmens tyske klatrere stegjernene. I filmen står Kurz lent mot en fjellvegg mens han venter på redningsmannskapet – i virkeligheten hang han i tauet natten gjennom.
Kritikk
Nordwand ble godt mottatt av kritikerne; critic.de skrev at det er en «røff og naturalistisk film som står seg godt sammenlignet med lignende, men effektoverlessede hollywoodfilmer, som eksempelvis Vertical Limit (2000).» Den har fått såpass mye som 84 % på Rotten Tomatoes.
Enkelte kritikere har pekt på manglende avstand til en nazi-ideologi som hyller et fornuftsstridig forsøk på å betvinge en uovervinnelig motstander uten tanke på omkostningene, og på en ukritisk framstilling av tysk mannsmot, heltedåd og offervilje. Det er også pekt på at filmen knytter an til en fascistisk filmestetikk i tradisjonen etter Arnold Fanck, Leni Riefenstahl og Luis Trenker. Regissøren av filmen, Philipp Stölzl, er klar over denne kritikken og har uttalt at den tilhører en «uren genre», og ser en visuell rød tråd fra Fancks klatrefilmer til Riefenstahls Triumph des Willens, en propagandafilm om NSDAPs Reichsparteitag.
Hellesundfjorden
Hellesundfjorden er en fjord i Søgne i Kristiansand kommune i Agder, mellom Herøya i øst og Ny-Hellesund i vest. Fjorden har innløp mellom Hellersøyane og Helgøya som deler av Ny-Hellesund ligger på. Herfra strekker fjorden seg to kilometer nordover, forbi Herøya og Langnesbygda til Kussevika innerst i fjorden. Sør for Herøya strekker Herøyfjorden seg østover mot Flekkerøy. Nord for Ny-Hellesund ligger sundet Springedansen, som går vestover til Høllefjorden sør for Høllen og Tangvall.
Orthomanus
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Janusz Wojnarowicz
Janusz Wojnarowicz (født 14. april 1980) er en polsk judoka, som konkurrerer i vektklassen +100 kilo. Han ble tatt ut til å representere Polen under Sommer-OL 2012 i London, der han røk ut i første runde.
Høllefjorden
Fjorden strekker seg rundt tre kilometer nordover til Høllen. Her er det marina og en mindre havn for småbåter. Søgnes største småbåthavn ligger på vestsiden av Høllebakken, i Solta, lengst nord i fjorden. På Høllen Vest er det industrivirksomhet og et privateid kaianlegg som kan betjene skip i Nordsjø- og kysttrafikk. Årosstranda ligger på østsida av fjorden. Ved Høllen går det en fjordarm inn til munningen av Søgneelva. Ei rundt 100 meter lang bru går over denne fjordarmen. Vest for Høllefjorden ligger Torvefjorden.
Inge Gjevre
Inge Gjevre (født 7. november 1976) er en norsk folkemusiker. Han spiller torader og trekkspill.
Gjevre har foreldre fra Valdres og er oppvokst i Vågå og bosatt på Lillehammer. Bestefar Endre på farssiden, var en god folkedanser og spilte hardingfele. Onklene Sverre og Kjell spiller torader og trekkspill. På morssiden hadde oldemor i Beito tre hardingfelespillende brødre: Knut, Ola og Gudbrand.
Han har i snart 30 år vært svært aktiv i runddans og folkemusikkmiljøet i Norge. Han samarbeider med mange andre musikere, blant annet multiinstrumentalist Stein Villa og lyriker Trond Klaape. Han har vunnet diverse NM 25 ganger i solo, duett, grupper og lagspill. Deriblant gruppespill på landsfestivalen fire ganger med Jutullaget og en gang med Avbrekk. Sammen med Mads Erik Odde og Vegar Vårdal vant han Folkelarmprisen 2020 i klassen dansespel for albumet Husklugumt.
Love the Coopers
Love the Coopers er en amerikansk romantisk komedie fra 2015. Filmen er regissert av Jessie Nelson, skrevet av Steven Rogers, og har John Goodman, Diane Keaton, Amanda Seyfried, Alan Arkin, Olivia Wilde, Ed Helms og Marisa Tomei i hovedrollene.
Handling
Når fire generasjoner av Cooper-familien samles til jula, kommer en serie med uventede besøkende, og usannsynlige begivenheter snur kvelden fullstendig opp ned. Dette leder dem alle til en overraskende gjenoppdagelse av både familiebånd og juleånden.
Jerzjan Sjynkejev
Jerzjan Sjynkejev (født 4. mars 1985) er en kasakhstansk judoka, som konkurrerer i vektklassen +100 kilo. Han ble tatt ut til å representere Kasakhstan under Sommer-OL 2012 i London, der han røk ut i første runde.
Knut Olai Østbye
Knut Olai Østbye (1921–2011) var en norsk offiser som hadde en rekke lederfunksjoner innen det norske landforsvar. Han kjempet mot det tyske angrepet på Norge i 1940 og ble senere med i motstandsbevegelsen.
Østby gikk befalsskolen i 1939/40 og deltok aktivt i krigshandlinger i april 1940 da Tyskland angrep Norge. Under krigen ble han troppssjef, senere gruppesjef i Milorg. I 1945 begynte han på svensk befalskole og året etter startet han på Krigsskolen hvor han avla eksamen i 1948. Han ble kaptein i 1952 og var kompanisjef i Tysklandsbrigaden. Like etter det fulgte Hærens stabsskole og tjeneste som stabsoffiser i infanteriet. I 1957/58 virket han som offiser i Hærens stab og ble samtidig utnevnt til major. Noen år etter det hadde han i fire år stillingen som kontorsjef ved Heimevernsstaben og gjennomgikk i denne tiden (1969–1970) NATO Defence College. Han ble Oberst i 1972 og noe senere generalmajor. Han var i perioden 1972–1976 sjef for Sør-Hålogaland landforsvar. I 1977 ble han utnevnt til generalinspektør for Heimevernet.
Han var gift med Astrid Plaaterud (f. 1921, d. 2003) og hadde tre barn, blant dem skuespilleren Marit Østbye. Han var bosatt på Lysaker i Bærum.
Julia Jones
Julia Jones (født 23. januar 1981) er en amerikansk skuespiller. Jones er kjent for å spille rollen Leah Clearwater i Twilight-serien og Kohana i HBO-serien Westworld. Hun spiller også en hovedrolle i Dexter: New Blood.
Oppvekst og utdanning
Julia Jones ble født den 23. januar 1981 i Boston i Massachusetts som datter til Frank Jones and Penny Wells. Hun har en lillebror som heter Cody. Hun har uttalt at moren hennes er av britisk avstamning, og at faren «er del av Choctaw, Chickosaw, [sic] og afroamerikansk». Hun vokste opp i Jamaica Plain-området i Boston, og besøkte ofte den første J.P. Licks-iskrembutikken, som var nær hjemmet hennes. Jones studerte ved Boston ballettskole fra en alder av fire år. Hun begynte å jobbe i reklamefilmer og lokalteater da hun var åtte år. Jones ble uteksaminert fra den historiske Boston latinskole, den eldste offentlige skolen i USA. Hun gikk deretter på Columbia University, hvor hun fullførte sin bachelorgrad i engelsk i 2005.
Karriere
Jones har modellert i kataloger for Levi Strauss & Co., Gap Inc., Esprit Holdings, og L’Oréal. Hun opptrådte i Chuck Wicks musikkvideo for «Hold That Thought».
Jones opptrådte i en rekke uavhengige filmer før hun landet en rolle i Quentin Tarantinos biker-nyinnspillingen Hell Ride, som hadde premiere på Sundance i 2008. Hun spilte Dr. Kaya Montoya i Akutten i de to siste sesongene. Hun opptrådte i 2009 i Culture Clash-forestillingen Palestine, New Mexico, på Mark Taper Forum i Los Angeles.
Hun spilte i 2010 i Jonah Hex og i de tre siste delene av Twilight-serien. Hun spilte i 2015 den kvinnelige hovedrollen i Adam Sandlers The Ridiculous 6 og Gab i Netflix-serien Longmire. Hun hadde en gjesterolle i Disney+-serien The Mandalorian i 2019 i episoden «Kapittel 4: Tilflukt».
Måbø bru
Måbø bru er en steinhvelvingbro over Bjoreio i Måbødalen like nedenfor Måbøvatnet (Eidfjord kommune i Hordaland). Den ble bygget i 1910 og har to spenn (9,3 og 7,9 m) med en kjørebane på 3,35 m. Broen er et vernet kulturminne.
Broen ble bygget som del av den første kjøreveien gjennom Måbødalen anlagt 1900-1916. Dagens riksvei 7 passerer like ved, mellom Måbøtunnelen (ovenfor) og Kvernhushaugtunnelen (nedenfor). Broen gikk ut av bruk da den nye traseen for riksvei 7 var ferdig, den gamle riksveien har blitt gang- og sykkelvei. De tidligere broene i Måbødalen, før kjøreveien ble anlagt etter 1900, var trolig bjelkebroer av treverk.
Otto Armster
Liv og arbeide
Armster var en venn av admiral Wilhelm Canaris, leder av kontrapionasje (Abwehr), og var i kontakt med motstandsbevegelsen siden 1939. Som oberst og sjef for kontraspionasjen i Wien i april 1944, da han arbeidet tett sammen med Georg Alexander Hansen, Hans Oster og Ludwig Gehre.
Den 23. juli 1944 ble Armster arrestert av Gestapo og transportert til Berlin, der han ble satt i isolat på fengslet på Lehrterstrasse frem til 25. april 1945. Den 15. mai 1945 arresterte russiske NKWD ham og deretter bortførte ham til Sovjetunionen hvor han ble holdt fengslet fram til 1955.
Armand Apell
Armand Apell (født 16. januar 1905, død 3. juli 1990) var en fransk bokser som deltok i de olympiske leker 1928 i Amsterdam.
Apell vant en olympisk sølvmedalje i boksing under OL 1928 i Amsterdam. Han kom på andreplass i fluevekt (50,8 kg), han tapte finalen til Antal Kocsis fra Ungarn. Det var 19 boksere fra 19 nasjoner som stilte i den letteste vektklassen som ble avviklet i perioden 7. til 11. august 1928.
VM i banesykling 1962
VM i banesykling 1962 (verdensmesterskapet i banesykling) ble arrangert i Milano i Italia i 1962.
Leo Drabent
Leo Drabent (født 15. juni 1899 i Blumenthal i Tyskland, død 20. november 1944) var en tysk fredsaktivist og kommunistisk aktivist.
Han ble henrettet i Brandenburg-Görden fengsel for sin kampanje mot krigen og nazismen.
Liv og virke
Så tidlig som i 1917 malte Leo Drabent antikrigsslagord på vegger og gjerder i sin hjemby. I 1917 samme år som han tok sitt svennebrev som montør og på sin attende fødselsdag ble han innkalt til hæren. Han ble sendt til fronten, nesten umiddelbart ble han hardt såret og sendt hjem.
På denne tid hadde han også deltatt i en vellykket kampanje for å redusere læretiden fra fem til fire år for industrielle lærlinger i den metallbaserte industrielle sektor.
Kommunist
Han ble medlem av Kommunistpartiet i 1923 og senere ledet han partiets Bremen-distrikt. I 1929 gjennomgikk han en opplæring på Reichsparteischule Rosa Luxemburg i Fichtenau. Etter det fikk han ansvar for den marxistiske opplæring i kommunistpartiet i Nordvest-Tyskland. Også i 1929 ble han sekretær for partiets agitasjon og propaganda i Wasserkante-distriktet og medlem av Hannovers midlertidige lovgivende forsamling.
Under nasjonalsosialismen
I januar 1933 tok NSDAP makten. En prioritet oppgave for den nye regjeringen var rask etablering av Tyskland til en ettpartistat. Regjeringen, og den nye kansler, Adolf Hitler hadde i opposisjon vært særlig fiendtlig mot Kommunistpartiet. Drabent var en av dem som hadde pådratt seg mye vrede hos av mange nazister, spesielt etter at han hadde deltatt på møter i regi av Nazipartiet og åpent opponert mot deres politikk. Det ble rapportert at 200 medlemmer av Nazi-Partiets kvasi-militære fløy fikk i oppgave å finne og arrestere Drabent. Han ble arrestert i mai 1933.
Han tilbrakte de neste månedene i konsentrasjonsleirene i Brandenburg og Oranienburg, og også i under-leiren på Gut Elisenau (nær Bernau) hvor han ble torturert og stygt mishandlet. Da han ble løslatt begynte han å arbeide på AG Weser-verftet i Bremen. Han ble arrestert på nytt i juli 1936, og etter en lengre periode i varetekt ble han i november 1937 dømt til tre års fengsel. Hans tid i varetekt talte med i hans fengselsstraff, og han slapp ut sommeren 1939.
Da han ble løslatt arbeidet han i Bremen med reparasjon av båter og gjenopptok sitt arbeide for Kommunistpartiet (fra 1933 forbudt). Da andre verdenskrig begynte etablerte han et motstandsnettverk sammen med Hans Neumann og Gustav Böhrnsen (den senere ble borgermester i Bremen) i grupper på tre til fem personer, og koblet de til den Hamburg-baserte Bästlein-Jakob-Abshagen gruppe.
Den 29. mars 1943 ble Hans Neumann, Leo Drabant, hans kone sammen med åtte andre medlemmer arrestert av Gestapo. Den 13. oktober 1944 dømte den spesielle folkedomstolen dem til døden fordi de hadde «forsøkt å ødelegge det tyske folks motstand med kommunistisk propaganda». Drabent og Neumann ble henrettet med giljotin i Brandenburg-Görden Fengsel den 20. november 1944.
NM i vektløfting 1971
Norgesmesterskapet i vektløfting 1971 ble arrangert i Oslo 27.–28. mars. Arrangør var Oslo Vektløfterkrets. Bare menn deltok. Kongepokalen ble vunnet av Leif Jenssen.
Brian Duensing
Brian Duensing (født 22. februar 1983) er en amerikansk baseballspiller. Han representerte landet sitt under Sommer-OL 2008 i Beijing, der han tok bronse med det amerikanske landslaget.
Martin Padar
Martin Padar (født 11. april 1979) er en estisk judoka som konkurrerer i vektklassen +100 kilo. Han ble valgt til å representere Estland under Sommer-OL 2012 i London, der han røk ut i første runde.
1349 (EP)
"1349" (utgitt 2001) er den eneste EP-en til det norske black metal-bandet 1349. EP-en er selvtitulert.
Hans-Erich Voss
Hans-Erich Voss (eller Voß,(født 30. oktober 1897, død 18. november 1969) var en tysk offiser (Vizeadmiral, viseadmiral) og en av de siste som oppholdt seg i Førerbunkeren under slaget om Berlin i 1945. Han var blant de siste som så både Adolf Hitler og Joseph Goebbels i live før de begikk selvmord. Voss deltok også i første verdenskrig og ble tildelt Jernkorset for sin innsats der.
Militær karriere
Voss ble født i Angermünde, Brandenburg den 30. oktober 1897. Han ble uteksaminert fra det tyske marineakademi i 1917. Han tjenestegjorde i Reichsmarine og senere i Kriegsmarine. I 1942 ble han sjef for den tunge krysseren «Prinz Eugen», hvor han møtte Joseph Goebbels, den gang Reich Propaganda Minister, da Goebbels ledsaget journalister på en omvisning på skipet. Som et resultat av dette møtet, sørget Goebbels for å få Voss utnevnt til marinens forbindelsesoffiser ved Hitlers hovedkvarter i mars 1943.
20. juli-attentatet
Voss var til stede ved bombekomplottet mot Hitler 20. juli 1944. Han var i Hitlers konferanserom i Rastenburg-hovedkvarteret, Wolfsschanze ("Ulvehiet") som Kriegsmarines representant. Rundt kl 12:30 da konferansen begynte, unnskyldte Claus von Stauffenberg seg for å bruke et toalettrom ved Wilhelm Keitel s kontor. Der han brukte en tang til å knuse enden på en blyanttenner, satte den inn i en 1 kg blokk av et plasteksplosiv pakket inn i brunt papir. Tenneren, som besto av et tynt kobberrør som inneholdt syre, tok ti minutter å etse over en kobberwire som holdt tilbake Tennstempeltennsatsen fra tennhetten som utløste bomben. Den ble deretter plassert i en koffert under et bord hvor Hitler, Voss og mer enn 20 offiserer hadde samlet seg. Mellom kl. 12:40 og 12:50 detonerte bomben og ødela konferanserommet.
Selv om Hitler overlevde med mindre skader, ble tre offiserer og en stenograf dødelig såret og døde kort tid etterpå. Voss ble også såret i bombeeksplosjon, men han kom raskt til seg selv. Han fikk Såretmerket etter attentatet. Opprinnelig fikk han sårmerket i svart, men deretter ble det oppgradert til sølv, og endelig til gull fordi han ble såret en rekke ganger. Voss var det eneste medlem av Wehrmacht som fikk alle tre merkene.
Berlin 1945
I sin kapasitet som Kriegsmarine Liaison Officer, ledsaget Voss Hitler og Goebbels i Führerbunker under Rikskanselliets bygning i sentrum av Berlin i januar 1945, i de siste månedene av det Tredje Rike. Voss ble en nær fortrolig med Goebbels og hans kone Magda Goebbels. Han var klar over at Goebbels hadde bestemt seg for at de ikke ville forlate bunkeren, men ville drepe sine barn og deretter seg selv når Hitler var død.
Führerbunker
Den 30. april var Voss i den gruppen av ledere som Hitler informerte om at han hadde bestemt seg for å begå selvmord, heller enn å forsøke å flykte fra Berlin, som var omringet av Den røde armé. En av Hitlers sikkerhetsoffiserer, Johann Rattenhuber, vitnet senere:
Da Goebbels fikk vite at Hitler hadde begått selvmord, var han veldig deprimert og sa: Den 1. mai så Voss Goebbels for siste gang:
Før oppløsningen av Førerbunkeren begynte, gikk ti generaler og offiserer, inkludert meg selv ned, individuelt til Goebbels leilighet for å si farvel. Mens de sa farvel spurte jeg Goebbels om å bli med oss. Men han svarte:
Voss sluttet seg deretter til gruppen, ledet av SS-Brigadeführer Wilhelm Mohnke som brøt ut av bunkeren og prøvde å flykte fra Berlin. De fleste i gruppen ble tatt til fange av sovjetiske styrker samme dag. Voss ble brakt tilbake til bunkeren for avhør, og for å identifisere de delvis brente likene av Joseph og Magda Goebbels, og også likene av deres seks barn som hadde blitt forgiftet. I sovjetiske rapporter heter det:
Tatt
Voss ble sovjetisk krigsfange. I august 1951 ble han tiltalt av de sovjetiske myndighetene på anklage om at «han hadde en kommandopost i Hitlers krigsflåte som var involvert i en aggressiv krig i strid med internasjonale lover og avtaler». I februar 1952 dømte en krigsrett i Moskva militære distrikt, han til 25 års fengsel. Med et dekret fra det øverste Sovjet i desember 1954 ble han løslatt og overlevert til Den tyske demokratiske republikks (DDR) myndigheter.
Død
Voss døde i Berchtesgaden i Bayern i 1969.
Antilopinae
Antilopinae (antiloper, gaseller og deres nærmeste slektninger) er en underfamilie av kvegfamilien (Bovidae), som ellers også består av underfamilien Bovinae. Hannen kalles okse eller bukk, hunnen ku eller geit, og avkommet kalv, killing eller kje. Gruppen består av små, mellomstore og store arter, herunder besoargeit (Capra aegagrus) som regnes som progenitor for tamgeit (C. hircus). Alle arter bærer horn.
Biologi
Antilopinae viser stort biologisk mangfold og er delt inn i ni distinkte klader, her definert som tribus. Artene varierer mye i størrelse og mange har kontrastfarger. De fleste artene, unntatt dem i Cephalophini og Neotragini, lever i åpet eller lett bevokst terreng. Et særtrekk hos artene i Antilopinae er at hornene har traverse ringer, og nesten alle artene har prominente kjertler i framkant av øynene og på framfoten.
Denne gruppen må ikke forveksles med antiloper, som er en kunstig gruppe med flere ulike drøvtyggere. Mange «antiloper» tilhører riktig nok Antilopinae, men noen regnes også til Bovinae. Sauer og geiter tilhører Antilopinae og kalles også geiteantiloper, men de er ikke genuine antiloper.
Inndeling
Inndelingen følger Faysal Bibi (2013), som deler Antilopinae inn i ni tribus og seks undertribus. Rekkefølgen er imidlertid ikke nødvendigvis korrekt, selv om tribus, undertribus og slekter følger Bibi. Norske navn følger Verdens dyr (1986), men systematikken er endret etter utgivelsen av dette verket, så noen arter mangler norsk navn.
Ukraina under VM i friidrett 1995
Ukraina deltok under VM i friidrett 1995 (utendørs) fra 5. til 13. august 1995 i Göteborg, og tok tre medaljer under mesterskapet.
Tuva Krogh Widskjold
Tuva Krogh Widskjold (født 5. januar 1991) var leder i Changemaker. Hun ledet organisasjonen fra 2016 til 2018, og var tidligere nestleder i perioden 2014-2015. Krogh Widskjold kommer fra Ås i Akershus og gikk ut av fotballinjen på Ski videregående skole i 2010. Hun har en bachelorgrad i samfunnsgeografi ved Universitetet i Oslo og en mastergrad i fred og konfliktstudier ved Universitetet i Innsbruck.
Facinet Keita
Facinet Keita (født 23. mars 1984) er en guineansk judoka, som konkurrerer i vektklassen +100 kilo. Han ble tatt ut til å representere Guinea under Sommer-OL 2012 i London, der han røk ut etter første runde.
Ernst Christoph Homburg
Ernst Christoph Homburg (født 1. mars 1607 i Mihla, død 27. juni 1681 i Eisenach) var en tysk advokat og evangelisk salmedikter, oversetter og poet som virket i Naumburg i Sachsen. Han er begravd i Naumburg. Han har vært representert i alle salmebøkene i Svenska kyrkan fra 1695 års psalmbok til 1986 års psalmbok. Han er også representert i danske salmebøker, blant andre Psalmebog 1912 og i Norge i Norsk Salmebok og Norsk salmebok 2013.
Biografi
Homburg kom fra en evangelisk prestefamilie i Mihla. Etter eksamen i Creuzburg skrev han da han var rundt 27 år gammel, den 3. juli 1632, seg inn i Wittenberg for å studere rettsvitenskap. Her begynte han å dikte sanger for studenter og andre. Disse tekstene er bevart i skriftet Clio. I årene 1635—1638 bodde han hovedsakelig i Hamburg, før han fortsatte sine jusstudier i Nederland uten å avlegge noen eksamen. I 1642 bosatte han seg i Naumburg, Saale der han virket som jurist. Her gjorde han også flere oversettelsesarbeider, blant andre dikt av Jacob Cats i 1648. Homburgs lett komponerbare sanger ble tonesatte av mange komponister (viktig er Johann Sebastian Bachs tonesettning Bach-Werke-Verzeichnis (BWV) 85), og hans Schäferdiktning vant stort bifall hos Pegnitzschäfer.
I en lengre sykdomsperiode diktet og oversatte han tekster av Angelus Silesius. Homburg regnes som en av de mest tallentfulle tyske lyrikerne på 1600-tallet.
Oedicerina
Oedicerina er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Wilhelmine Løvenskiold
Wilhelmine Løvenskiold (1779–1829) var en norsk kammerherreinne, søster til Margrethe Løvenskiold.
Hun vokste opp på Fossum ved Skien som fjerde barn av kammerherre Herman Leopoldus Løvenskiold og Inger Marie Deichmann (1744–1793). Høsten 1793 ble hun i en alder av 14 år, offentlig forlovet med sin fetter, den senere statsminster og stattholder, Severin Løvenskiold. Det var et fornuftsparti arrangert av familien, men allerede året etter, ble forlovelsen opphevet. I stedet giftet Wilhelmine seg i 1796 med hoffembetsmannen Frederik Anthon Adam von der Maase (1773–1821), de fikk flere barn.
Paret ble avbildet omkring år 1800 av Jens Juel.
Brandon Knight
Brandon Knight (født 1. oktober 1975) er en amerikansk baseballspiller. Han representerte landet sitt under Sommer-OL 2008 i Beijing, der han tok bronse med det amerikanske landslaget.
VM i banesykling 1964
VM i banesykling 1964 (verdensmesterskapet i banesykling) ble arrangert i Paris i Frankrike i 1964.
Skipsspor
Skipsspor er skyer som blir dannet som resultat av eksosen skip slipper ut i havluften. I eksosen er det ørsmå partikler (aerosoler) som framstår som kondensasjonskjerner for vanndamp. Mer og mer vanndamp vil kondensere på disse partiklene til en kan se en synlig sky. Disse partiklene blir strukket ut over lange og smale områder der vinden blåser bort skipseksosen, og resultatet er lange striper over havet.
Studier av skipsspor
Forskere som studerer hvordan menneskeproduserte aerosoler påvirker danningen av skyer, studerer som regel skipsspor fordi det i urbane strøk er det vanskelig å avgjøre nøyaktiv hvordan forurensning medvirker til skydanning siden atmosfæren er for samrørt over land. Skip slipper ut eksos i relativt ren og rolig marin luft, der forskere lettere kan måle effekten av utslipp av fossilt brensel på skydanning.
I hovedsak er lufta over havet mindre turbulent og har mindre konveksjon (vertikale luftstrømmer) enn lufta over land. Den lavere atmosfæren er særlig rolig over det østlige Stillehavet om sommeren på grunn av lag med varm luft 500 til 700 meter over havområdet. Denne effekt skaper temperaturinversjon, som danner et lokk over den kaldere lufta under, og stenger dermed forurensning og vanndamp inne i laget. Dette fører til at skipsspor kan vare i dagevis.
Forskningsresultater
Forskere har funnet ut at skipenes utslipp av svoveldioksid kan danne svovelpartikler i atmosfæren som fører til skyer med større refleksjonsevne, større vanninnhold og muligens mindre nedbør. Dette tyder på at mennesker har skapt og forandret skyer i flere generasjoner gjennom forbrenning av fossilt brensel.
Selv om skipssporene av og til er synlige, ser forskerne vanligvis på det nær-infrarøde lyset som kommer fra disse skyene. Ved disse bølgelengdene framtrer skipssporene som lyse linjer som er lette å skille fra skyer som har oppstått naturlig i omgivelsene. Som regel vil en forurenset sky i tillegg reflektere mer sollys enn naturlige skyer.
Antall vanndråper per kubikkcentimeter i skipsspor er mer enn dobbelt så stort som for normale skyer. Radiusen på dråpene er omtrent 6 % mindre og mengden vann per kubikkmeter er doblet, og dermed kan skyen holde på mer vann enn normale skyer. Normalt oppstår regn ved at skydråper koaleserer til de blir så store og tunge at de faller mot bakken. Dråpene i skipsspor er derimot så små, og dermed så stor overflatespenning, at dråpene ikke smelter sammen like lett, og det blir mye vanskeligere å oppnå størrelsen som skal til for at dråpene kan falle mot bakken. Derfor er det lite nedbør fra denne typen skyer, og skyene virker lysere med større refleksjonsevne, særlig i den nær-infrarøde delen av spekteret.
Implikasjoner
Studiet av skipsspor kan forklare noen av klimamysteriene i verden, for eksempel hvorfor global oppvarming påvirker den sørlige halvkule mye raskere enn den nordlige. Den dominerende hypotesen i forskermiljøene i dag er at dannelsen av aerosoler er mye større på den nordlige halvkulen er større på den nordlige halvkulen enn på den sørlige, og dette fører til økt skydekke og mindre global oppvarming som følge av drivhuseffekten (global dimming).
Utslipp av svoveldioksid fra industrien kan til en viss grad motvirke drivhuseffekten som er skapt av karbondioksid. Når fossilt brensel brenner, vil både karbondioksid og svoveldioksid bli frigitt. Svovelpartikler skaper lysere skyer, som på den måten avkjøler atmosfæren ved å reflektere mer sollys, og minke oppvarming av jordoverflaten. Dette betyr igjen at mindre varme blir fanget i atmosfæren av karbondioksid og andre drivhusgasser i atmosfæren.
Rein de Waal
Reindert «Rein» Berend Jan de Waal (født 24. november 1904 i Amsterdam, død 31. mai 1985 i Amsterdam) var en nederlandsk landhockeyspiller som deltok i de olympiske leker 1928 i Amsterdam og 1936 i Berlin.
De Waal vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. De Waal spilte alle fire kampene i OL-turneringen.
Åtte år senere, under OL 1936 i Berlin, vant han en bronsemedalje med det nederlandske laget i landhockey bak India og Tyskland. Nederland vant sin gruppe men tapte semifinalen med 0-3 til Tyskland. I bronsefinalen vant de over Frankrike med 4-3. De Waal spilte alle fem kampene i OL-turneringen som back.
De Waal var Nederlands flaggbærer under åpningsseremonien 1936 i Berlin.
Nybyggerveien (Oslo)
Nybyggerveien (1A–25, 2–38) er en vei på Høybråten i bydel Stovner i Oslo. Den går fra Kringveien til Linjeveien.
Veien fikk navn i 1951 etter Høybråten nybyggerforening.
Dexter Fowler
Dexter Fowler (født 22. mars 1986) er en amerikansk baseballspiller. Han representerte landet sitt under Sommer-OL 2008 i Beijing, der han tok bronse med det amerikanske landslaget.
Casey Weathers
Casey Weathers (født 10. juni 1985) er en amerikansk baseballspiller. Han representerte landet sitt under Sommer-OL 2008 i Beijing, der han tok bronse med det amerikanske landslaget.
Fjærbåndvikler
Utseende
En middelsstor (vingespenn 13-18 millimeter), brun vikler. Hannen har fjærformede antenner, og en oppstående kvast av brunoransje, hårlignende skjell bakerst på thorax. Forvingen er lys brun med markerte, rødbrune tverrstreker. Midt i vingen er det et bredt, rødbrunt, skrått tverrbånd som er mørkest ved innerkanten, og vingens ytterste del er rødbrun. Vingespissen er markert og rettvinklet. Bakvingen er grå med en smal, hvit stripe langs ytterkanten. Larven er grønnlig grå, med spredte, oppstående, hvite børster.